钦定古今图书集成/明伦汇编/氏族典/第352卷 > 《廖用贤尚友录》 > 侯文
## 钦定古今图书集成/明伦汇编/氏族典/第352卷 > 《廖用贤尚友录》 > 侯文

按《汉书孙宝传》：宝为京兆尹，故吏侯文以刚直不苟
合，尝称疾不肯仕。宝以恩礼请为布衣友，文求署为
掾，以立秋日署文东部督邮，入见，敕曰：“‘今日鹰隼始
击，当顺天气，取奸恶以成严霜之诛，掾部渠有其人
乎’？文曰：‘霸陵杜穉季’。宝曰：‘其次’。文曰：‘豺狼横道，不宜
复问狐狸’。”时卫尉淳于长贵幸，以穉季托宝，故宝无
以应文穉。季闻之，杜门不通水火，但持鉏自治园，因文所厚自陈。会淳于长败，宝坐免，文亦去吏，死于家。